Kwanalu » Planne om met hidrobreking in 'n deel van KwaZulu-Natal te begin, is deur die Wes-Kaapse Hooggeregshof gestuit.
Boere in KwaZulu-Natal het 'n groot oorwinning in die Wes-Kaapse Hooggeregshof behaal met die tersydestelling van 'n aansoek om eksplorasieregte op meer as 800 000 ha in die noorde van KwaZulu-Natal.
Volgens 'n verklaring van die landbou-unie KwaNalu, is lede en die publiek ingelig van dié verwikkelinge en het 'n plaaslike boer, mnr. Sean Hoatson, regstappe geneem. Me. Sandy la Marque, uitvoerende hoof van Kwanalu, het die beslissing verwelkom en as 'n groot verligting vir plaaslike boere beskryf.
"Eksplorasie vir gas en minerale word teen 'n groot prys vir die omgewing gedoen. Dit het die potensiaal om skaars waterbronne te besoedel, word geassosieer met ernstige gesondheidsprobleme en bedreig plaaslike besighede wat tot werksverliese en ekonomiese onstabiliteit kan lei.
"Hidrobreking word gesien as een van die grootste bedreigings vir die landbou en omgewing in Suid-Afrika," sê La Marque.